Οικονομική και Περιβαλλοντική Προσέγγιση της Βιολογικής Αιγοπροβατοτροφίας στην Ελλάδα
Creators: name: Μηλιάδου, Δέσποινα Κ.
Publisher: name: Aristotle University of Thessaloniki
Year: 2010
Subjects: Βιολογική Αιγοπροβατοτροφία
Οικονομικότητα
Μη εμπορεύσιμες αξίες
Περιβαλλοντικό όφελος
Organic Sheep and Goat Farming
Economic Performance
Non Use Values
Environmental Benefit

description: Η βιολογική αιγοπροβατοτροφία αποτελεί ένα φιλοπεριβαλλοντικό σύστημα εκτροφής το οποίο παράγει, εκτός από άμεσα οικονομικά οφέλη, και μη εμπορεύσιμα οικονομικά οφέλη, τα οποία δεν αντανακλώνται στα οικονομικά αποτελέσματα της παραγωγής. Οι κυριότεροι στόχοι της διατριβής είναι η μελέτη της οικονομικότητας του κλάδου της βιολογικής αιγοπροβατοτροφίας, η διερεύνηση της ύπαρξης και ο υπολογισμός του περιβαλλοντικού οφέλους που προέρχεται από την εφαρμογή της βιολογικής εκτροφής και η διερεύνηση των παραγόντων που επηρεάζουν την πιθανότητα ύπαρξης περιβαλλοντικού οφέλους (ύπαρξης προθυμίας πληρωμής). Για τις ανάγκες της έρευνας χρησιμοποιήθηκαν οικονομικά και τεχνικά δεδομένα από δείγμα εκμεταλλεύσεων από όλη την Ελλάδα. Για την επίτευξη των σκοπών της έρευνας, κατά την ανάλυση των δεδομένων χρησιμοποιήθηκαν μέθοδοι παραμετρικής και μη παραμετρικής στατιστικής. Ακόμη, χρησιμοποιήθηκε η λογιστική παλινδρόμηση για τον εντοπισμό και την ανάδειξη των παραγόντων που διαμορφώνουν την ύπαρξη του περιβαλλοντικού οφέλους. Κατά την οικονομική προσέγγιση του κλάδου της βιολογικής αιγοπροβατοτροφίας προέκυψε ότι οι επιδοτήσεις διαδραματίζουν σημαντικό ρόλο στη διαμόρφωση των οικονομικών αποτελεσμάτων των εκμεταλλεύσεων, καθώς καλύπτουν το 41 % και 48 % της ακαθάριστη προσόδου της βιολογικής προβατοτροφικής και αιγοτροφικής εκμετάλλευσης. Ακόμη, η εργασία συνιστά έναν σημαντικό παράγοντα διαμόρφωσης των συνολικών δαπανών, τη μεγαλύτερη, ωστόσο, συμμετοχή στις συνολικές δαπάνες έχουν οι δαπάνες μεταβλητού κεφαλαίου και κυρίως οι δαπάνες διατροφής. Όσον αφορά στα οικονομικά αποτελέσματα, όταν δεν συνυπολογίζεται κανενός είδους ενίσχυση, η μέση βιολογική προβατοτροφική εκμετάλλευση παρουσιάζει ζημία η οποία μετατρέπεται σε κέρδος με την προσθήκη των επιδοτήσεων του προγράμματος της βιολογικής γεωργίας και κτηνοτροφίας και αυξάνεται σημαντικά με τον συνυπολογισμό του συνόλου των επιδοτήσεων. Η μέση βιολογική αιγοτροφική εκμετάλλευση, όταν δεν συνυπολογίζεται κανενός είδους ενίσχυση, παρουσιάζει ζημία η οποία μετατρέπεται σε κέρδος μόνο με τον συνυπολογισμό του συνόλου των επιδοτήσεων. Κατά την περαιτέρω διερεύνηση της επίδρασης του μεγέθους της εκμετάλλευσης στην οικονομικότητα, η ανάλυση διακύμανσης δείχνει ότι το μέγεθος επιδρά στη διαμόρφωση των οικονομικών αποτελεσμάτων δημιουργώντας και θετικές και αρνητικές σχέσεις μεταξύ του μεγέθους και της οικονομικότητας. Η έρευνα για την περιβαλλοντική διάσταση στηρίχθηκε στις αρχές της μεθόδου της υποθετικής αγοράς. Βάση της έρευνας είναι η άποψη ότι, οι εφαρμοστές της βιολογικής αιγοπροβατοτροφίας αντλούν μία ικανοποίηση και αυξάνουν το επίπεδο ευημερίας τους λόγω της φιλοπεριβαλλοντικης κατεύθυνσης της εκτροφής τους. Μέσω της ανάλυσης, ποσοτικοποιείται η υποκειμενική αξία που προσάπτει ο βιοκτηνοτρόφος στην εφαρμογή της φιλοπεριβαλλοντικής πρακτικής. Για το σκοπό αυτό, εφαρμόζεται μία νέα προσέγγιση στην εκμαίευση της προθυμίας πληρωμής μέσω του υπολογισμού της προθυμίας μείωσης του ακαθάριστου κέρδους προκειμένου να διατηρήσουν τη δυνατότητα εφαρμογής της βιολογικής αιγοπροβατοτροφίας. Η συνολική μη εμπορεύσιμη αξία υπολογίστηκε ότι είναι 11,3 € ανά ζώο το χρόνο. Η αξία αυτή είναι η συνολική μη εμπορεύσιμη αξία που αντλεί ο παραγωγός από την εφαρμογή της βιολογικής αιγοπροβατοτροφίας, ή αλλιώς είναι η προθυμία του κτηνοτρόφου να πληρώσει προκειμένου να διατηρήσει τη δυνατότητα εφαρμογής της βιολογικής αιγοπροβατοτροφίας. Η συνολική μη εμπορεύσιμη αξία περιέχει αξία επιλογής ίση με 6,8 € ανά ζώο το χρόνο και περιβαλλοντικό όφελος ίσο με 4,4 € ανά ζώο το χρόνο. Συνολικά, το περιβαλλοντικό όφελος που προκύπτει από την εφαρμογή του προγράμματος της βιολογικής αιγοπροβατοτροφίας στην Ελλάδα είναι 2.700.000 € το χρόνο.
description: Organic husbandry represents an environmental friendly breeding system which produces, apart from direct economic benefits, non marketable economic benefits, which are not reflected in its economic performance. The present research aims to examine the economics and production attributes of organic sheep and goat farming and to study farm size as a factor affecting profitability. Most importantly, this research aims to study and to estimate the environmental benefit derived from implementing organic breeding and to investigate the parameters affecting the probability of existence of environmental benefit (willingness to pay). The data used on this study, is primary research data, as technical and economic surveys were conducted in sheep and goat farms practicing organic methods across the country during the years 2007 and 2008. The sample which was determined by stratified random sampling (Neyman distribution) consists of 188 organic sheep and goat farms. In order to accomplice the goals of the study, parametric and nonparametric methods were used in data analysis. Furthermore, logistic regression was used to determine and designate the factors that affect the existence of environmental benefit. According to the economic approach, subsidies play a very important role in forming the economic results for both sheep and goat farms. They represent a significant percentage of the total revenue (41 % and 48 % for sheep and goat farm respectively). Furthermore, labor is an important factor of total cost, while the cost for forages forms almost half variable costs. The analysis shows that by estimating economic results, including all subsidies, farm and farm family income per animal, in small size farms, appear to be higher, whereas, when no subsidies are included in the calculation, incomes range do not vary between the three categories of size and do not present statistically significant differences. The environmental benefit derived from implementing organic breeding was chosen to be valuated by the principles of Contingent Valuation Method (CVM). The basis of the research is the hypothesis that, farmers, that practice organic sheep and goat husbandry, derive a satisfaction and increase their level of well-being due to their farm’s environmentally friendly direction. The value, that farmer attaches to the implementation of the environmentally friendly practice, is quantified by this study. For this purpose, a new approach is used which is eliciting willingness to pay by assessing farmers’ willingness to accept gross margin reduction, while they still maintain their organic breeding. The total non marketable value was assessed to be 11.3 € per animal per year. This value is the total non marketable value that the farmer derives from implementing organic breeding, or his willingness to pay so as to maintain its organic breeding. The total not marketable value consists of option value equal to 6.8 € per animal per year and environmental benefit equal to 4.4 € per animal per year. In total, the environmental benefit, resulting by the implementation of organic sheep and goat breeding in Greece, is 2,700,000 € per year.